b'\n_START_ARTICLE_\nTrahom\n_START_SECTION_\nVzrok\n_START_PARAGRAPH_\nBakterija, ki povzro\xc4\x8da bolezen, se lahko \xc5\xa1iri tako z neposrednim, kot tudi posrednim stikom z o\xc4\x8dmi ali nosom prizadetega osebe.  Posreden stik je prek obla\xc4\x8dil ali muh, ki so pri\xc5\xa1le v stik z o\xc4\x8dmi ali nosom prizadetega osebe.  Obi\xc4\x8dajno je potrebno tekom let veliko oku\xc5\xbeb, preden so brazgotine na vekah tako velike, da za\xc4\x8dnejo  trepalnice drgniti po zrklu.  Otroci \xc5\xa1irijo bolezni pogosteje kot pa odrasli.  Slaba higiena, nagnetene \xc5\xbeivljenjske razmere, in ne dovolj \xc4\x8diste vode in sanitarij tudi \xc5\xa1irjenje.\n_START_SECTION_\nPrepre\xc4\x8devanje in zdravljenje\n_START_PARAGRAPH_\nPrizadevanja za prepre\xc4\x8devanje bolezni vklju\xc4\x8dujejo izbolj\xc5\xa1an dostop do pitne vode in zmanj\xc5\xa1anje \xc5\xa1tevila oku\xc5\xbeenih z antibiotiki.  To lahko pomeni hkratno zdravljenje celih skupin ljudi, za katere se ve, da se jih bolezen pogosto loti.   Umivanje samo po sebi ni dovolj, da bi prepre\xc4\x8dilo bolezen, je pa koristno v sklopu z drugimi ukrepi.  Kot zdravila se lahko daje peroralno azitromicin ali topikalno tetraciklin.  Azitromicin je primernej\xc5\xa1i, ker se lahko vzame  v enem samem peroralnem odmerku.  \xc4\x8ce je pri\xc5\xa1lo do brazgotinjenja vek, je lahko potrebna operacija, ki popravi polo\xc5\xbeaj trepalnic in prepre\xc4\x8di slepoto.\n_START_SECTION_\nEpidemiologija\n_START_PARAGRAPH_\nV svetovnem merilu je okoli 80 milijonov ljudi aktivno oku\xc5\xbeenih.  Na nekaterih podro\xc4\x8djih se lahko oku\xc5\xbeenih kar 60-90\xc2\xa0% otrok; bolezen zaradi tesnej\xc5\xa1ega stika z otroki pogosteje prizadene \xc5\xbeenske kot pa mo\xc5\xa1ke..  Bolezen je vzrok za slabovidnost 2,2 milijona ljudi, od njih je 1,2 milijona popolnoma slepih.  Bolezen je pogosta v 53 dr\xc5\xbeavah Afrike, Azije, Srednje in Ju\xc5\xbene Amerike in pribli\xc5\xbeno 230 milijonov ljudi je ogro\xc5\xbeenih.  Bolezen je vzrok za  8 milijard USD ekonomskih izgub na leto.  Spada v skupino bolezni, ki so poznane kot zapostavljene tropske bolezni.'